CELEX: 62016CN0524
Language: et
Date: 2016-10-12 00:00:00
Title: Kohtuasi C-524/16: Eelotsusetaotlus, mille on esitanud Corte dei Conti (Itaalia) 12. oktoobril 2016 – Istituto Nazionale della Previdenza Sociale versus Francesco Faggiano

16.1.2017   
            
            
               ET
            
            
               Euroopa Liidu Teataja
            
            
               C 14/19
            
         Eelotsusetaotlus, mille on esitanud Corte dei Conti (Itaalia) 12. oktoobril 2016 – Istituto Nazionale della Previdenza Sociale versus Francesco Faggiano
   (Kohtuasi C-524/16)
   (2017/C 014/25)
   Kohtumenetluse keel: itaalia
   
      Eelotsusetaotluse esitanud kohus
   
   Corte dei Conti
   
      Põhikohtuasja pooled
   
   
      Apellant: Istituto Nazionale della Previdenza Sociale
   
      Vastustaja: Francesco Faggiano
   
      Eelotsuse küsimused
   
   
               1.
            
            
               Kas ühenduse õigusnorme, mis on sätestatud nõukogu 14. juuni 1971. aasta määruses (EMÜ) nr 1408/1971 (1) ning nõukogu 29. juuni 1998. aasta määruses (EÜ) nr 1606/1998 (2), tuleb tõlgendada nii, et need välistavad selle, et pension juba saav isik võib taotleda mitmes eri pensioniskeemis, eriti elukohariigis ja teises Euroopa Liidu liikmesriigis kogunenud maksete liitmist?
            
         
               2.
            
            
               Kas nõukogu 14. juuni 1971. aasta määruse (EMÜ) nr 1408/1971 artikli 49 lõike 1 punkti b alapunktiga ii on vastuolus sellised liikmesriigi õigusnormid nagu need Itaalia normid, mis on sätestatud 23. detsembri 2000. aasta seaduse nr 388 artiklis 71, mille kohaselt on mitmes eri pensioniskeemis, eriti elukohariigis ja teises Euroopa Liidu liikmesriigis kogunenud maksete liitmise taotlemisvõimalus ette nähtud ainult neile, kellel ei ole mingis pensioniskeemis õigust pensionile juba tekkinud?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 5/1, lk 35).
   
      (2)  Nõukogu 29. juuni 1998. aasta määrus (EÜ) nr 1606/98, millega muudetakse määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning määrust (EMÜ) nr 574/72, millega on kehtestatud määruse (EMÜ) nr 1408/71 rakendamise kord, et hõlmata nende määrustega avalike teenistujate eriskeeme (EÜT L 209, lk 1, ELT eriväljaanne 5/3, lk 308).